
Godina II / Broj 27 (43),  12. SRPNJA 2026. 
Martina Divalta 71, 31 000 Osijek, tel. 031/505-830

   Vrijeme je godišnjih odmora. Oni sretnici među nama kojima je moguć odlazak s obitelji izvan kućnog ognjišta, polako se pripravljaju za zasluženi odmor. Zanima me, hoće li se ovog ljeta, u inače uvijek dobro ispunjenoj prtljazi, pronaći koji kutak za Bibliju? Ove 15. nedjelje kroz godinu  prispodobom o sijaču počinje Matejev niz Isusovih prispodoba o kraljevstvu nebeskom. U tom nizu, današnja prispodoba ima ulogu uvodnog poticaja na slušanje i upozorenje da rodnost sjemena ne ovisi samo o njemu samomu, nego i o tlu na koje pada. Sjeme koje pada na tlo jest Riječ Božja. Ono je ispunjeno životom, srećom, Božjom snagom… No tom je sjemenu potrebna dobra zemlja da bi donijelo dobra ploda. Pri tome, svima nam se nameće temeljno pitanje: Koje smo mi tlo? Prepoznajem li se u onom tlu pokraj puta koje ocrtava ona Božja stvorenja koja su  indiferentna na svaki duhovno–religijski poticaj? Ili pak u onom kamenitom tlu, gdje sjeme odmah iznikne jer ne imaše duboke zemlje, tj. naša ljudska površnost je do te mjere prisutna da brzo zaboravljamo na tolike milosti koje smo primili? Ili pak u onom tlu ispunjenom trnjem,  gdje me moje strasti, egocentrizam i oholost do te mjere guše da više nisam u stanju kvalitetno čuti Božji glas? I ako se kojim slučajem prepoznajem u onoj dobroj zemlji koja davaše dobar plod, nisam li od Boga pozvan još malo poraditi na obradi kvalitetnog tla? Nije li upravo godišnji odmor  izvrsna prigoda za to? Riječ je Božja poput dažda i snijega koje silazi s neba (Iz 55,10) kako bi oplemenilo zemlju našeg života. Darujmo  joj zajedno ovog ljeta dovoljno prostora kako bi donijela dostojan plod. Tko ima uši, neka čuje! 

župnik Ante Šiško
MISNA ČITANJA ZA 15. NEDJELJU KROZ GODINU,  12.  SRPNJA 2026.
8 PROSINCA 2025. 

PRVO ČITANJE   (Iz 55,10-11)
IZ KNJIGE PROROKA IZAIJE
DAŽD ZEMLJU OPLODI I OZELENI.

PSALAM 65:  SJEME PADE NA DOBRU ZEMLJU I URODI.

DRUGO ČITANJE   (RIM 8, 18-23)
IZ PAVLOVE POSLANICE RIMLJANIMA
STVORENJE SA SVOM ŽUDNJOM IŠČEKUJE OBJAVLJENJE SINOVA BOŽJIH.


EVANĐELJE  (Mt 13, 1-23) (KRAĆA VERZIJA)
IZ EVANĐELJA PO MATEJU


Onoga dana Isus iziđe iz kuće i sjede uz more. I nagrnu k njemu silan svijet te je morao ući u lađu: sjede, a sve ono mnoštvo stajaše na obali. I zborio im je mnogo u prispodobama: »Gle, iziđe sijač sijati i dok je sijao, nešto zrnja pade uz put, dođoše ptice i pozobaše ga. Nešto opet pade na kamenito tlo, gdje nemaše dosta zemlje, i odmah izniknu jer nemaše duboke zemlje. A kad sunce ogranu, izgorje i jer nemaše korijena, osuši se. Nešto opet pade u trnje, trnje uzraste i uguši ga. Nešto napokon pade na dobru zemlju i davaše plod: jedno stostruk, drugo šezdesetostruk, treće tridesetostruk. Tko ima uši, neka čuje!«







PASTORALNE AKTIVNOSTI I MOLITVENI SUSRETI U ŽUPI 

OBILJEŽAVANJE 3. GODIŠNJICE TRAJNOG EUHARISTIJSKOG KLANJANJA U OSIJEKU

[image: https://s-media-cache-ak0.pinimg.com/474x/96/62/b3/9662b370a554db93ac85f5e3ad8589a6.jpg]Obilježavanje treće godišnjice Trajnog euharistijskog klanjanja u Osijeku održat će se ove nedjelje, 12. srpnja u našoj župi. Zahvalno misno slavlje u 18.30 predvodit će župnik i dekan Osječkog istočnog dekanata, preč. Ante Šiško.  Pozivamo na sudjelovanje sve trajne klanjatelje i one koji bi se htjeli priključiti trajnom klanjanju u osječkoj kapeli Gospe Snježne. Novi klanjatelji uvijek su potrebni, a napose u vrijeme godišnjih odmora. Zainteresirani za uključenje u trajno klanjanje mogu se javiti na broj 098-975-0221.


DUHOVNO-PASTORALNI IZLET ŽUPNIH SURADNIKA – SUBOTA, 18. SRPNJA U 15.00 SATI


Na koncu ove pastoralne godine, u duhu zajedništva i zahvalnosti, župnik Ante iznova poziva sve župne suradnike na duhovno-pastoralni izlet na Ovčaru / Levanjska Varoš i Breznicu Đakovačku u subotu, 18. srpnja s polaskom u 15.00 sati. Planiran je posjet Svetištu Božjeg milosrđa na Ovčari, zahvalno misno slavlje i druženje u samom svetištu. Također je planiran posjet Karmelu sv. Josipa u Breznici Đakovačkoj, susret sa sestrama Karmelićankama i zajednička molitva s njima. Na susret su pozvani SVI ŽUPNI SURADNICI: članovi Župnog pastoralnog i ekonomskog vijeća; Caritasa, prikupljači milostinje; izvanredni djelitelji pričesti; pjevači svih naših zborova; ministranti; članovi „Velikog srca“ (osobe koje pomažu oko čišćenja crkvenih prostorija); članovi novinarske, biblijske i misijske skupine; članovi molitvenih zajednica u župi; čitači; vjeroučitelji i svi ostali koji svojim zalaganjem i služenjem doprinose životu naše župne zajednice. Izlet je BESPLATAN za sve. Svi zainteresirani trebaju se prijaviti u župni ured u uredovno vrijeme najkasnije do srijede, 15. srpnja. Prijave mogu biti telefonom ili osobno. U prijavi treba navesti svoje ime i prezime i u kojoj ste skupini angažirani u župi. Polazak svih prijavljenih suradnika bit će u subotu, 18. srpnja u 15.00 sati ispred župne crkve. Dođite na vrijeme! 


AKCIJA MIVA (misijska vozila) / BLAGOSLOV PRIJEVOZNIH SREDSTAVA – 
NEDJELJA, 19. SRPNJA

Naša je Domovina od davnina blagoslovljena misionarima. Velika je to čast, ali  i obaveza. 
Papinska misijska djela u Republici Hrvatskoj organiziraju akciju – MIVA (misijska vozila)  HRVATSKA, u nedjelju, 19. srpnja 2026. Akcija je posvećena i svetom Kristoforu, zaštitniku vozača, i to zato da bi se prilikom blagoslova vozila prikupila sredstva kojima bismo pomogli našim misionarima u njihovim misijskim putovanjima. Da bi naši misionari živjeli svoje misijsko poslanje, potrebna su im prijevozna sredstva. Područje njihova rada često je rasprostranjeno i na nekoliko stotina kilometara. Ceste su vrlo loše, a u kišnom razdoblju često nestaju ispod blata koje ponekad potpuno onemogućuje prolaz. Dobro vozilo našim misionarima omogućava dolazak do ljudi koji ih trebaju, ali i prijevoz hrane, vode, građevnog materijala, učitelja, katehista, liječnika i tako spašavaju živote ... Stoga ćemo i mi u našoj župi organizirati u nedjelju - 19. srpnja, NAKON ČETIRIJU SVETIH MISA blagoslov prijevoznih sredstava: automobila, mopeda i bicikala i svega što ima kotače… Pozivamo sve zainteresirane vjernike da te nedjelje pričekaju kod svojih vozila na župnom parkiralištu svećenika koji će individualno blagosloviti svako vozila. Vi možete potom nakon blagoslova svoga vozila darovati svoj dar za Misije. Sav prikupljeni prihod od blagoslova vozila potom ćemo proslijediti Papinskim misijskim djelima u Zagreb. Ukoliko te nedjelje niste nazočni svetim Misama, a želite pomoći Misijama, svoj prilog možete uplatiti na Papinska misijska djela u Republici Hrvatskoj prema dolje navedenim podatcima: 
IBAN: HR6323600001101542876  Svrha: akcija MIVA  SWIFT: ZABAHR2X 

KAVA SA ŽUPNIKOM – NEDJELJA, 19. SRPNJA U 16.00 SATI

Vođen željom da bolje upozna svoje župljane i oni njega, župnik Ante poziva iznova sve zainteresirane župljane na spontano druženje i razgovor uz kavicu i nešto „slatkog“. Svi koji to žele mogu doći na susret sa župnikom iduće nedjelje, 19. srpnja u 16.00 sati. Mjesto susreta bit će Družbaonica. 

VAŽNA OBAVIJEST – NOVO UREDOVNO VRIJEME TIJEKOM MJESECA SRPNJA 

TIJEKOM MJESECA SRPNJA župni će ured raditi SAMO POSLIJEPODNE i to 
OD PONEDJELJKA DO PETKA od 16.30 sati do 18.00 sati. Hvala na razumijevanju.

PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 19 sati;
BIBLIJSKA SKUPINA – utorkom nakon večernje mise;
PROBA ZBORA S MISE U 7.30 – utorkom nakon večernje mise;
PROBA ZBORA S MISE U 9.00 - utorkom u 20.00 sati u 'družbaonici';
PROBA ZBORA MLADIH - srijedom nakon večernje mise;
PROBA ZBORA 'HVALA' S MISE U 10.30 - petkom nakon večernje mise;
KRSNA KATEHEZA ZA RODITELJE I KUMOVE - srijedom nakon večernje mise;
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise;
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
MINISTRANTSKI SUSRET – subotom u 10.00 sati;
TOTUS TUUS MOLITVA ZA MLADE – četvrtkom u 19.40 sati u vjeronaučnoj dvorani;
MOLITVENI SUSRET ZAJEDNICE TOTUS TUUS -  subotom u 19.00 sati.
ŽUPNI CARITAS – Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 
  

DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 175 €.
Svoj dar možete izravno uplatiti na župni račun kod Croatie banke: HR1624850031100252570 
svrha uplate: dar za Crkvu; ili skeniranjem BAR-CODA
Svim darovateljima od srca hvala. Neka njih i njihove obitelji  u svemu prati zagovor sv. Ćirila i Metoda.

Naša zajednica vjernika imala je radost svjedočiti sakramentu krštenja malog novokrštenika.  To je JAKOV LJUBIČIĆ. 

Roditeljima i kumu od srca čestitamo i molimo Gospodina za njih kako bi oni uzornim kršćanskim životom odgajali svoje dijete 
do punine njegove kršćanske zrelosti.
ŽENIDBENI NAVJEŠTAJ




Sveti sakrament ženidbe žele sklopiti:

ZARUČNIK:  MARIN BANOVIĆ, sin BOŽE i  MILKE r. MANDIĆ,  uzima 
ZARUČNICU:  ELVIRU FRANJKU TABAKOVIĆ, kći ADEMA i DANICE r. MALEŠ.  
Vjenčanje će biti u subotu, 18. srpnja 2026.  u župi Preslavnog Imena Marijina u Osijeku;
-----------------------------------------------------------------------

ZARUČNIK:  EDI FILIPOVIĆ, sin MIRKA i  BILJANE r. MEŠANOVIĆ,  uzima 
ZARUČNICU:  VALENTINU MILETIĆ, kći DEJANA i MARIJANE r. VALINČIĆ.  
Vjenčanje će biti u subotu, 18. srpnja 2026.  u našoj župi Svetih Ćirila i Metoda.

Mladencima želimo sreću u braku i Božji blagoslov, a vas dragi vjernici molimo
da  možebitnu zapreku njihovog vjenčanja javite župnom uredu.


MOLITVA ZA SRETAN PUT
Svemogući vječni Bože, usliši naše molitve i daj nam sretan put i mirno vrijeme te nas očuvaj od svake pogibelji i nesreće. Neka nas na našem putu prate tvoji sveti anđeli, da mirno i sigurno dospijemo kamo idemo i da se, nakon sretno obavljenog posla, radosno vratimo svome domu. Amen. Oče naš…
Sveti Kristofore, moli za nas!

RASPORED MISA I MISNIH NAKANA ZA TJEDAN OD 12. DO 19. SRPNJA 2026. 



	1.
	





PONEDJELJAK,
13.7.2026.
BL. DJEVICA MARIJA BISTRIČKA


	
18.30

	




††  IZ OBITELJI RIMAC;
† VALENTINA I † RADMILA LEKO;
† MARIJA ILEŠ


	2.
	

UTORAK, 
14.7.2026.  
SV. KAMILO DE LELLIS, PREZB.

	




18:30

	
† IVICA RUPČIĆ;
†  MARINKO I † OLGA KNEŽEVIĆ;
ZA SVE ŽIVE I ††  IZ OB. VLAHUTIN



	3.
	

SRIJEDA, 
15.7. 2026.
  SV. BONAVENTURA, BISKUP I 
CRKVENI NAUČITELJ






	




18.30






	
†  MILAN MLINAREVIĆ;
††  IZ OBITELJI PERIĆ I TOKIĆ;
† ANTE I † ANA PRANJIĆ I †† IZ OBITELJI


	4.
	



ČETVRTAK,  
16.7. 2026.  
BLAŽENA DJEVICA MARIJA 
OD BRDA KARMELA – 
GOSPA KARMELSKA












	





18:30



	†  TOMO PRŠA;
††  IZ OBITELJI BOKANOVIĆ I MARINOVIĆ;
††  IZ OBITELJI TOKIĆ I SANSEOVIĆ


	5.
	
PETAK,
17.7. 2026.


	


18.30
	


†  ZVONKO, † ANA I † ANTE KUMBRIJA;
†† IZ OBITELJI KOLAK I PRIMORAC;
†† IZ OBITELJI RADAN I OREŠKI




	6.
	





SUBOTA, 
18.7.2026.

	



07.30



	
††  IZ OBITELJI BOSANKIĆ 
I U ZAHVALU ZA ŽIVE;
† MARIJA CIMER;
† JURE I ANA BABIĆ


	7.
	

NEDJELJA, 
19. 7. 2026.
16. KROZ GODINU
	07:30


09:00


10:30



18:30
	
††    IZ OBITELJI MAROŠEVIĆ I KRSTIĆ 
†  MLADEN ŠILIĆ

ZA SVE ŽUPLJANE (PRO POPULO)
†  PETAR ŠTULINA











RADNO VRIJEME ŽUPNOG UREDA TIJEKOM SRPNJA
PONEDJELJAK – PETAK: 16.30 – 18.00 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.
Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 





Župni listić 
Župe Svetih Ćirila i Metoda - Osijek 9

